Formaţia Gaziantep FK, antrenată de Marius Şumudică şi cu patru jucători români în componenţă, a fost învinsă, luni seară, în deplasare, cu scorul de 1-0, de echipa Antalyaspor, într-un meci din etapa a 28-a a campionatului Turciei.
Golul a fost marcat de Larsson, în minutul 40.
Alexandru Maxim, Denis Drăguş şi Florin Niţă au fost integralişti, iar Deian Sorescu a intrat pe teren în minutul 64.
Echipa celor cinci români ocupă locul 18 în clasament, cu 28 de puncte, în timp ce Antalyaspor este pe 8, cu 38 de puuncte.
Meciul s-a disputat chiar în ziua în care Șumudică a împlinit 53 de ani.